Obrazloženje polugodišnjeg izvještaja o izvršenju financijskog plana Osnovne škole Ferdinandovac za razdoblje od 01.01. do 30.06.2025. godine

OPĆI DIO

Proračun Osnovne škole Ferdinandovac za 2025. godinu sa projekcijama za 2026. i 2027. godinu usvojen je na sjednici Školskog odbora 18.12.2024. godine. Sadržaj i postupak donošenja financijskog plana proračunskog korisnika propisan je čl. 33-39. Zakona o proračunu (Nar. nov., br. 144/21). Iznimno zbog izbora nisu rađene Izmjene i dopune financijskog plana prihoda za 2025. godinu, Izmjene i dopune financijskog plana rashoda za 2025. godinu te Izmjene i dopune plana nabave Osnovne škole Ferdinandovac za 2025. godinu. Nije niti bilo neke izrazite potrebe za Rebalansom, jedino da se uključi trošenje prenesenih viškova.

Izvještaj o izvršenju financijskog plana prati jesu li se i u kojim iznosima ostvarile planirane pozicije prihoda, rashoda, viškova i manjkova unutar jedne godine. Sadržaj, podnošenje i donošenje izvještaja o izvršenju financijskog plana proračunskog korisnika propisani su u čl. 81.-87. Zakona o proračunu (Nar. nov., br. 144/21).

1) Račun prihoda i rashoda

Sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

Ukupni prihodi i primici Osnovne škole Ferdinandovac planirani su u iznosu 1.117.916,00 eura. Ostvarenje istih u prvom polugodištu 2025. iznosi 525.578,32 eura. Indeks izvršenja iznosi 47,01 % i prihodi su ostvareni prema planu. Indeks izvršenja s obzirom na isto razdoblje u protekloj 2024. godini iznosi 113,25 %. Ovaj indeks je za toliko veći ponajviše zbog rasta prihoda za plaće zaposlenika. Naime, na snazi je primjena nove Uredbe o nazivima radnih mjesta, uvjetima za raspored i koeficijentima za obračun plaće u javnim službama. Koeficijenti su bitno povećani, a samim tim i prihodi za plaće.

Struktura prihoda ostvarenih u razdoblju od 01.01.-30.06.2025. godine:

Državni proračun (brojčane oznake 53 i 55-dio): Pomoći proračunskim korisnicima iz proračuna koji im nije nadležan (prihodi za plaće zaposlenika, materijalna prava, naknada za ne zapošljavanje osoba s invaliditetom, mentorstva, udžbenici za učenike, lektira za školsku knjižnicu). Planirano u iznosu 970.320,00 eura. Ostvareno u iznosu 540.488,61 eura. Indeks izvršenja iznosi 56 %. Indeks izvršenja s obzirom na isto razdoblje u protekloj 2024. godini iznosi 129 %. Prihodi su porasli zbog rasta plaća i rasta cijena energenata, materijala i usluga.

Županija (brojčane oznake 11 i 12): Prihodi iz nadležnog proračuna za financiranje redovne djelatnost proračunskih korisnika (prihodi za naknade troškova zaposlenika – službena putovanja, materijal i energiju, usluge –tekuće i investicijsko održavanje, komunalne usluge, ostali nespomenuti – osiguranje, natjecanja – geografija, Eko-fotka, „Pametan obrok za pametnu djecu“, sufinanciranje EU projekta „Prilika za sve“). Prihodi od nadležnog proračuna za financiranje rashoda za nabavu nefinancijske imovine (dodatna ulaganja na građevinskim objektima – rekonstrukcija sanitarnih čvorova u sportskoj dvorani matične škole, nabava garderobnih ormarića, učioničkog namještaja i računalne opreme - pametne ploče, nabava lektirnih naslova za školsku knjižnicu, nabava dostavnog vozila za prijevoz kuhane hrane u područne škole Crnec i Drenovicu). Planirano za cijelu 2025. godinu 82.313,00 eura. Ostvareno na polugodištu u iznosu 56.953,39 eura. Indeks 69 %. Ovaj indeks je veći zbog rasta cijena roba i usluga te nabavke dostavnog vozila, a to je jednokratna investicija većeg obujma. Indeks izvršenja s obzirom na isto razdoblje u protekloj 2024. godini iznosi 180 % jer su ulaganja u dugotrajnu imovinu prošle godine izostala u prvom polugodištu. Rekonstrukcija fasade PŠ Drenovica je išla u drugoj polovici godine.

Grad/općina (brojčana oznaka 55-dio): Tekuće pomoći proračunskim korisnicima iz proračuna Općine Ferdinandovac i Općine Novo Virje (standard učenika i školske aktivnosti – natjecanja, posjet Vukovaru, nagrade učenicima, tiskanje školskog lista „Cvrčak“, projekt „Sigurno u prometu“ sportom do zdravlja, škola plivanja, tamburaški orkestar, aktivnosti vezane uz proslavu Dana škole, sportska oprema, knjige za školsku knjižnicu, rekonstrukcija sanitarnih čvorova u sportskoj dvorani matične škole – dio računa). Planirano 34.600,00 eura. Ostvareno u iznosu 4.927,83 eura. Indeks ostvarenja 14 % jer radovi na rekonstrukciji sanitarnih čvorova kreću u drugoj polovici godine, a to je jednokratna investicija većeg obujma. U istom razdoblju lani ostvareno 2.870,16 eura, indeks izvršenja 172 % jer su lani kasnile uplate od Općine.

Ostalo:

Vlastiti prihodi (brojčana oznaka 31): učenička zadruga „Iskra“, najam dvorane i najam stana. Prihodi za posebne namjene (brojčana oznaka 45): osiguranje učenika, projekt “Bijela roda“, škola plivanja, izvanučionička nastava i ekskurzije učenika, školska kuhinja, međuopćinska natjecanja, naknade šteta koje su počinili učenici.

Pomoći iz proračuna - EU Županija (brojčana oznaka 56): „Prilika za sve“ –pomoćnici u nastavi, projekt „Svi u školi, svi pri stolu“, projekt „Školska shema voća i mlijeka“.

Donacije PK (brojčana oznaka 63): tekuće donacije – sredstva za dnevnice učitelja na izvanučioničkoj nastavi, posuđe za školsku kuhinju.

Prihodi od prodaje dugotrajne imovine –PK (brojčana oznaka 72): otplata prodanih stanova.

Prihodi od naknade šteta s osnova osiguranja –PK (brojčana oznaka 73): uplata osiguravajućih društava s osnova osiguranja imovine.

Ukupni rashodi i izdaci Osnovne škole Ferdinandovac planirani su u iznosu 1.126.588,00 eura, a od toga rashodi za nabavu nefinancijske imovine 64.827,00 eura. Ostvarenje istih u prvom polugodištu 2025. iznosi 591.242,40 eura. Indeks izvršenja iznosi 52 % i rashodi su ostvareni prema planu. Indeks izvršenja s obzirom na isto razdoblje u protekloj 2024. godini iznosi 129 %. Ovaj indeks je za toliko veći zbog rasta plaća zaposlenika i zbog inflacije na državnoj razini i rasta troškova, roba, usluga i radova.

2) Račun financiranja

Osnovna škola Ferdinandovac u navedenom razdoblju nije ostvarila primitke od financijske imovine i zaduživanja te nije imala izdatke za financijsku imovinu i otplate instrumenata zaduživanja.

3) Obrazloženje prijenosa sredstava iz prethodne godine

Prijedlog financijskog plan za 2025. godinu sastavljao se u rujnu prethodne godine i planiralo se uravnoteženo ostvarenje prihoda i rashoda osim po izvoru financiranja Pomoći – proračunski korisnici (brojčana oznaka 55) i to od Općine Ferdinandovac za školske aktivnosti i standard učenika poput natjecanja i nabave opreme jer uplate Općine nisu redovite i kasne. Planirano je prenijeti 5.930,00 eura viška iz prethodnih razdoblja koja bi bila raspoloživa od 1.1.2025. godine kao rezerva. Ostvarenje po tome izvoru je bilo nešto manje, no ostvareni su viškovi i manjkovi po drugim izvorima financiranja što je vidljivo iz tablice:

Struktura rezultata poslovanja

|  |  |
| --- | --- |
| Izvor financiranja | Raspoloživo u sljedećem razdoblju od 1.1.2025. |
| Državni proračun izvor 55 – prehrana učenika  | -2.914,03 |
| Državni proračun izvor 55 – mentorstvo  | 172,01 |
| Županija -ZS izvor 12 redovni troškovi: putni nalozi, materijal, energija, usluge održavanja, osiguranje  | -1.439,12 |
| Županija IZS - Pametan obrok izvor 11 -računalne usluge -materijalno šk. kuhinja  | -31,53 |
| Županija IZS - izvor 11 - dio računa plin, električna energija, voda, odvoz smeća, dimnjačarske usluge, pričuva, slivne vode, odvoz fekalija, najam printera  | -2.697,36 |
| Općina Ferdinandovac izvor 55 -troškovi natjecanja, ugovor o djelu za tamburaški orkestar, plakete i nagrade odličnim učenicima, škola plivanja, medalje i pehari športom do zdravlja, sportska oprema i lektira šk. knjižnica  | 3.783,42 |
| Učenička zadruga Iskra izvor 31 –materijal za rad sekcija  | 382,76 |
| Stanarina izvor 31 – plin i električna energija – plaćanje po ispostavljenom računu – račun za 12/2024 plaćanje u 01/2025 | -42,13 |
| Javna ustanova – „Bijela roda“ izvor 45 – krečenje zidova | 92,91 |
| Školska kuhinja izvor 45 -namirnice, posuđe i oprema  | 3.315,91 |
| Školska shema izvor 56 – voće i povrće | -142,66 |
| Tekuća donacija Brežana Molve izvor 63 – stručno vijeće učitelja razredne nastave | 109,11 |
| UKUPNO: | 589,29 |

Prenesena sredstva po izvorima financiranja 7.856,12 eura: Državni proračun mentorstvo, Općina Ferdinandovac, učenička zadruga Iskra, uplate zaposlenika za školsku kuhinju, Javna ustanova „Bijela roda i tekuća donacija Brežana.

Upravljačko tijelo, Školski odbor Osnovne škole Ferdinandovac na 4. sjednici održanoj 04. srpnja 2025. godine donio je odluku o trošenju prenesenih viškova po izvorima financiranja.

Nastavno na Odluku o raspodjeli rezultata poslovanja Osnovne škole Ferdinandovac za 2024. godinu (KLASA: 400-07/25-01/01, URBROJ: 2137-40-25-1) od 12.03.2025. godine, višak financijskih sredstava trošit će se kako slijedi:

* Vlastiti prihodi PK – 31 izvor financiranja učenička zadruga „Iskra“: 32219 Ostali materijal (repromaterijal) 382,76 eura + 92,91 eura od „Bijele rode“ = ukupno 475,67 eura.
* Prihodi za posebne namjene PK – 45 izvor financiranja školska kuhinja: 32219 Ostali materijal za potrebe redovnog poslovanja 200,00 eura, 32214 Materijal i sredstva za čišćenje 300,00 eura, 32224 Namirnice 1.015,91 eura, 32251 Sitni inventar 200,00 eura, 42231 Oprema za grijanje, ventilaciju i hlađenje 500,00 eura, 45111 Dodatna ulaganja na građevinskim objektima 1.100,00 eura, ukupno školska kuhinja: 3.315,91 eura.
* Prihodi za posebne namjene PK – 45 izvor financiranja Javna ustanova „Bijela roda“: 92,91 eura – sredstva se prenamjenjuju na izvor 31 Učenička zadruga „Iskra“.

* Tekuće pomoći PK – 55 izvor financiranja Općina Ferdinandovac: 32322 Usluge tekućeg održavanja opreme 500,00 eura, 32353 Najam pisača 1.000,00 eura, 42211 Računala i računalna oprema 1.000,00 eura, 45111 Dodatna ulaganja na građevinskim objektima 1.283,42 eura, ukupno Općina Ferdinandovac: 3.783,42 eura.
* Tekuće pomoći PK – 55 izvor financiranja Državni proračun za mentorski rad učitelja: 31219 Mentorski rad učitelja 172,01 eura.
* Tekuća donacija 63 izvor financiranja „Brežana Molve“: 32931 Reprezentacija za stručno vijeće učitelja razredne nastave 109,11 eura.

Manjak prihoda poslovanja - metodološki manjak - prihodi se priznaju u trenutku plaćanja računa -7.266,83 eura: Županija ZS, izvor 12, Županija IZS izvor 11, Državni proračun - prehrana učenika, izvor 55, Školska shema, izvor 56 i Stanarina, izvor 31. Računi za prosinac 2024. primljeni u siječnju 2025., plaćeni u siječnju 2025., ući će u prihode 2025.

U izvještajnom razdoblju od 1.1.2025. godine do 30.06.2025. godine Osnovna škola Ferdinandovac ostvarila je 525.578,32 eura prihoda i 591.242,40 eura rashoda. Preneseni višak prihoda iz prethodnog razdoblja iznosi 589,29 eura. Manjak prihoda za pokriće u sljedećem razdoblju iznosi 65.074,79 eura i posljedica je knjiženja 7. plaće za lipanj 2025.

POSEBNI DIO - PROJEKTI

Sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Ciljevi koji su ostvareni i pokazatelji uspješnosti realizacije tih ciljeva:

Projekt „Školska shema“

Republika Hrvatska nastavlja provedbu školske sheme odnosno dodjelu besplatnih obroka voća, povrća, mlijeka i mliječnih proizvoda te edukativne aktivnosti za djecu u osnovnim i srednjim školama s ciljem:

* povećanja unosa svježeg voća i povrća te mlijeka i mliječnih proizvoda te smanjenja unosa hrane s visokim sadržajem masti, šećera i soli u svakodnevnoj prehrani učenika,
* podizanja razine znanja o važnosti zdrave prehrane i nutritivnim vrijednostima svježeg voća i povrća te mlijeka  i mliječnih proizvoda i
* edukacije učenika u cilju smanjenja otpada od hrane.

Projekt „Pametan obrok za pametnu djecu“

Cilj i svrha projekta: Ovim projektom razvija se novi sustav prehrane u osnovnim školama kojima je osnivač Koprivničko-križevačka županija u cilju poboljšanja prehrane učenika i ujednačavanja školskih obroka u svim školama. Projekt se provodi kako bi se potaknulo usvajanje zdravih prehrambenih navika kod osnovnoškolaca, uz osiguranje zdravih, kvalitetnih i nutritivno vrijednih obroka. Projekt provode Koprivničko-križevačka županija i Podravka d.d., a tijekom provedbe projekta naglasak je na kontinuiranoj edukaciji djece, roditelja i zaposlenika škole odnosno na upoznavanju svih zainteresiranih skupina o važnosti kvalitetne i zdrave prehrane, kako bi projekt polučio rezultate. Takozvani „pametni obroci“, koje osmišljava tim Podravkinih nutricionista, osmišljeni su u skladu s Nacionalnim smjernicama za prehranu učenika u osnovnim školama u kojima su zastupljene i grupe namirnica koje su djeci potrebne za normalan psihofizički razvoj, a za koje se utvrdilo da do sada nisu bile zastupljene u zadovoljavajućoj mjeri.

Projekt „Robotico“

Ciljevi projekta: Popularizacija STEM-a u području robotike posebice u granama mehatronike, astronomije, programiranja i 3D modeliranja te razvijanje izvannastavnih programa iz navedenih područja.

Projekt „Eko-fotka“

To je natječaj za učeničku eko-fotografiju koji se raspisuje na razini svih osnovnih škola Republike Hrvatske. Svrha je projekta poticanje i razvijanje ljubavi za prirodne ljepote zavičaja, razvijanje kritičkog mišljenja prema tendencijama koje narušavaju prirodnu ravnotežu, te osvješćivanje potrebe da je pojedinac dužan živjeti u suglasju s prirodom.
Projekt se počeo provoditi u školskoj 2001./2002. godini i od tada ga svake godine redovito organiziramo.

Projekt „Škola plivanja“

Cilj i svrha projekta:Projektom se sufinancira obuka neplivača za sve učenike trećih razreda kojima je osnivač Koprivničko-križevačka županija .

Koprivničko-križevačka županija jedna je od rijetkih u Republici Hrvatskoj koja financira ovakav projekt, pri čemu se prvenstveno potiču zdrave sportske navike već u ranoj dobi učenika. Ovaj projekt uspješno se provodi dugi niz godina i njime se potiču izvannastavne aktivnosti i razvoj motoričkih vještina kod učenika. Školu plivanja vode licencirani stručnjaci, a projekt je zaokružen i organiziranim prijevozom učenika.

Ove 2025. godine u projektu je sudjelovalo 17 učenika.

Projekt „Prilika za sve 7“

Kroz ovaj projekt omogućeno je pružanje stručne podrške učenicima s teškoćama u razvoju za ravnopravno uključivanje u rad i obrazovni sustav. Zaposleno je dvoje pomoćnika u nastavi.

 Ravnatelj: Miroslav Fuček

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_